Aizkalnes pagasts

Aizkalnes pagasts ir viena no Preiļu novada administratīvajām teritorijām tā vidienē. Robežojas ar sava novada Pelēču, Preiļu, Rušonas un Vārkavas pagastiem.

 Daba 
Pagasts atrodas Latgales augstienē, Dubnas baseinā (pieteka Jaša). Kopējā purvu platība 1,2 km², mežu — virs 10 km².

 Reljefs 
 Reljefa formas 
Kuknouza, Obuļneicas kalns, Saules kalns

 Hidrogrāfija 

 Upes 
Bleideņa, Dzalbovka, Dzilna, Jaša, Neica, Raudupeite, Šustjanka, Vaižanka.

 Ūdenstilnes 
Korna dzirnavezers, Limanka, Pelēča ezers, Šusta ezers, Ziļmas ezers.

 Purvi 
Babru pūrs, Gāgas, Muižas pūrs, Pasauļa pūrs, Polodna, Vepra pūrs, Vucinu pūrs.

 Vēsture 
Pagasta teritorijā atrodas Vaidu pilskalns un 8 5.-12. gadsimta senkapi.

1920. gada zemes reformas laikā Jāsmuižu sadalīja 100 vienībās 1015 ha kopplatībā, Jezupinavas muižu 48 vienībās 537 ha kopplatībā, Kastera muižu 74 vienībās 965 ha kopplatībā, Niedrīcas (Niedru) jeb Nīdermuižu 27 vienībās 246 ha kopplatībā, Gurnešu (Gornojašu) muižu 3 vienībās 160 ha kopplatībā, Pākšēnu muižu 15 vienībās 168 ha kopplatībā, Pelēču muižu 63 vienībās 864 ha kopplatībā, Raipoles muižu 23 vienībās 383 ha kopplatībā, Stradu muižu 5 vienībās 143 ha kopplatībā, Annas muižu 2 vienībās 9 ha kopplatībā, Feldhofa muižu 15 vienībās 220 ha kopplatībā, Kategrades muižu 8 vienībās 81 ha kopplatībā.

1935. gadā Daugavpils apriņķa Aizkalnes pagasta (līdz 1940. gadam Jāsmuižas pagasts) platība bija 212,6 km² un tajā dzīvoja 6629 iedzīvotāji. 1945. gadā pagastā izveidoja Aizkalnes, Kastires, Ondzuļu, Pelēču, Raipoles un Ročānu ciema padomes, bet pagastu 1949. gadā likvidēja. Preiļu rajona Ročānu ciemu 1954. gadā likvidēja, tā vietā izveidojot Aizkalnes ciemu (līdz 1954. gadam pastāvējušo Aizkalnes ciemu savukārt likvidēja, tā vietā izveidojot Ārdavas ciemu).

1964. gadā ciema teritorijā atradās Raiņa kolhozs (44 km²), kolhozs "Komjaunietis" (22 km²) un linu sēklkopības stacija. Vēl tajā bija meliorācijas sistēmu pārvaldes iecirknis un mazi ražošanas un apkalpošanas uzņēmumi (3 krejotavas, 2 mehāniskās darbnīcas, 2 graudu un 1 linu kalte, dzirnavas, 2 kokzāģētavas utt.)

1990. gadā ciemu reorganizēja par pagastu. 2000. gadā Aizkalnes pagasts apvienojās ar Preiļu pilsētu un Preiļu pagastu, izveidojot Preiļu novadu. 2009. gadā Aizkalnes pagasts tika izdalīts kā patstāvīga administratīvā teritorija novada ietvaros ar savu pārvaldi.

 Iedzīvotāji 

 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir Aizkalne (pagasta centrs), Raudauka, Ročāni.

 Saimniecība 

 Transports 

 Izglītība un kultūra 

 Apskates vietas 

 Aizkalnes pareizticīgo baznīca
 Aizkalnes senkapi
 Feldhofas senkapi un apmetne
 Gāgu senkapi
 Jasmuižas katoļu baznīca
 Jasmuižas parks
 Korna dzirnavu HES
 Raiņa muzejs "Jasmuiža"
 dabas liegums "Jaša"
 Sparānu krucifikss

 Atsauces 

Kategorija:Latgale
Kategorija:Preiļu novada pagasti